CELEX: 62008CA0327
Language: lv
Date: 2009-06-11 00:00:00
Title: Lieta C-327/08: Tiesas (trešā palāta) 2009. gada 11. jūnija spriedums — Eiropas Kopienu Komisija/Francijas Republika (Valsts pienākumu neizpilde — Direktīvas 89/665/EEK un 92/13/EEK — Pārsūdzības procedūras publiskā iepirkuma līgumu slēgšanas tiesību piešķiršanas jomā — Efektīvas tiesību aizsardzības iespējas garantija — Minimālais laikposms, kas ir jāievēro, starp lēmuma piešķirt līguma slēgšanas tiesības paziņošanu noraidītajiem kandidātiem un pretendentiem un attiecīgā līguma parakstīšanu)

1.8.2009   
            
            
               LV
            
            
               Eiropas Savienības Oficiālais Vēstnesis
            
            
               C 180/21
            
         Tiesas (trešā palāta) 2009. gada 11. jūnija spriedums — Eiropas Kopienu Komisija/Francijas Republika
   (lieta C-327/08) (1)
   
   (Valsts pienākumu neizpilde - Direktīvas 89/665/EEK un 92/13/EEK - Pārsūdzības procedūras publiskā iepirkuma līgumu slēgšanas tiesību piešķiršanas jomā - Efektīvas tiesību aizsardzības iespējas garantija - Minimālais laikposms, kas ir jāievēro, starp lēmuma piešķirt līguma slēgšanas tiesības paziņošanu noraidītajiem kandidātiem un pretendentiem un attiecīgā līguma parakstīšanu)
   2009/C 180/34
   Tiesvedības valoda — franču
   
      Lietas dalībnieki
   
   
      Prasītāja: Eiropas Kopienu Komisija (pārstāvji — G. Rozet, D. Kukovec un M. Konstantinidis)
   
      Atbildētāja: Francijas Republika (pārstāvji — G. de Bergues un J.-Ch. Gracia)
   
      Priekšmets
   
   Valsts pienākumu neizpilde — Padomes 1989. gada 21. decembra Direktīvas 89/665/EEK par to normatīvo un administratīvo aktu koordinēšanu, kuri attiecas uz izskatīšanas [pārsūdzības] procedūru piemērošanu, piešķirot piegādes un uzņēmuma līgumus valsts vajadzībām [piegādes un būvdarbu publiskā iepirkuma līgumu slēgšanas tiesības] (OV L 395, 33. lpp.), kas grozīta ar Direktīvu 92/50/EEK (OV L 209 1. lpp.), 2. panta 1. punkta pārkāpums un Padomes 1992. gada 25. februāra Direktīvas 92/13/EEK, ar ko koordinē normatīvos un administratīvos aktus par to, kā piemēro Kopienas noteikumus par līgumu [publiskā iepirkuma līgumu slēgšanas tiesību] piešķiršanas procedūrām, ko piemēro subjekti, kuri darbojas ūdensapgādes, enerģētikas, transporta un telekomunikāciju nozarē (OV L 76, 14. lpp.), 2. panta 1. punkta pārkāpums — Minimālais laikposms, kas jāievēro, starp paziņošanu kandidātiem un pretendentiem par lēmumu piešķirt iepirkuma līguma slēgšanas tiesības un attiecīgā līguma parakstīšanu
   
      Rezolutīvā daļa:
   
   
               1)
            
            
               pieņemot un paturot spēkā 1441.-1. pantu jaunajā Civilprocesa kodeksā, kas grozīts ar 2005. gada 20. oktobra dekrēta Nr. 2005-1308 par publiskā iepirkuma līgumu slēgšanas tiesību piešķiršanu, ko veic līgumslēdzēji subjekti, kuri minēti 2005. gada 6. jūnija Rīkojumā Nr. 2005-649, kas attiecas uz publiskā iepirkuma līgumu slēgšanas tiesību piešķiršanu, ko veic noteikti publisko vai privāto tiesību subjekti, uz ko neattiecas publisko iepirkumu kodekss, 4. pantā, 48-1. pantu, ciktāl šajā normā ir paredzēts 10 dienu termiņš, kura laikā attiecīgajām līgumslēdzējai iestādei vai līgumslēdzējam subjektam jāsniedz atbilde uz brīdinājumu, liedzot izmantot tiesiskās aizsardzības līdzekļus pirms līguma noslēgšanas pirms minētās atbildes un neapturot termiņu, kas ir jāievēro, starp lēmuma piešķirt līguma slēgšanas tiesības paziņošanu noraidītajiem kandidātiem un pretendentiem un attiecīgā līguma parakstīšanu, Francijas Republika nav izpildījusi pienākumus, kas tai paredzēti ar Padomes 1989. gada 21. decembra Direktīvu 89/665/EEK par to normatīvo un administratīvo aktu koordinēšanu, kuri attiecas uz izskatīšanas [pārsūdzības] procedūru piemērošanu, piešķirot piegādes un uzņēmuma līgumus valsts vajadzībām [piegādes un būvdarbu publiskā iepirkuma līgumu slēgšanas tiesības], kas grozīta ar Padomes 1992. gada 18. jūnija Direktīvu 92/50/EEK, un Padomes 1992. gada 25. februāra Direktīvu 92/13/EEK, ar ko koordinē normatīvos un administratīvos aktus par to, kā piemēro Kopienas noteikumus par līgumu [publiskā iepirkuma līgumu slēgšanas tiesību] piešķiršanas procedūrām, ko piemēro subjekti, kuri darbojas ūdensapgādes, enerģētikas, transporta un telekomunikāciju nozarē;
            
         
               2)
            
            
               prasību pārējā daļā noraidīt;
            
         
               3)
            
            
               Eiropas Kopienu Komisija un Francijas Republikas sedz savus tiesāšanās izdevumus pašas.
            
         
      (1)  OV C 285, 8.11.2008.